इसे इस तरह से समझें- यदि एक किसान पच्चीस रुपये प्रति लीटर के हिसाब से अमूल को दूध बेचता है तो उसके बाद अमूल उस एक लीटर दूध को मार्केट में तीस रुपये का बेचती है तो वह तीस रुपये का लगभग पचासी फीसदी मूल्य किसानों को वापस कर देती है. मतलब कच्चा दूध किसान से खरीद कर ट्रांसपोर्ट से लेकर प्रोसेसिंग एवं पैकेजिंग तक का सारा काम अमूल करती है लेकिन लाभ अकेले नहीं बल्कि उस किसान से भी साझा करती है जिससे उसने दूध लिया. जी हाँ ,यही है अमूल को-ऑपरेटिव मॉडल. जिसके कारण गुजरात के किसान, मध्य आय वर्गीय परिवार, निम्न आय वर्गीय परिवार न तो भूख से मरता है न तो आत्महत्या करता है. गुजरात में इस सिस्टम से फायदा उठा रहे ऐसे बहुत से किसानों के बच्चे विदेश में अच्छी शिक्षा हासिल कर रहे हैं. किसान अपने बच्चे को न सिर्फ पढ़ा रहा है बल्कि वह उसके बेहतर भविष्य का निर्माण भी कर रहा है.